**Ministru kabineta noteikumu projekta**

**“Grozījums Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekts “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – noteikumu projekts) izstrādāts ar mērķi precizēt sasniedzamos rezultatīvos rādītājus un fonda ietvaros pieejamo finansējumu atbilstoši Ministru kabineta 2019.gada 11.oktobra sēdes protokola nr.47 3.§. 9.punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 1.marta noteikumi Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – MK noteikumi Nr.118.) nosaka kārtību, kādā īsteno darbības programmas "Izaugsme un nodarbinātība" (turpmāk – DP) 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" (turpmāk – SAM 3.1.1.) un 3.1.2. specifiskā atbalsta mērķa "Palielināt straujas izaugsmes komersantu skaitu" (turpmāk – SAM 3.1.2.) pasākumus finanšu instrumentu veidā, tai skaitā definē sasniedzamos rezultatīvos rādītājus. **Fondu fonda finansējuma izmaiņas**MK noteikumu Nr.118 3.punkts nosaka Fondu fonda (turpmāk – Fonds) ietvaros pieejamo Eiropas Reģionālās attīstības fonda finansējumu (turpmāk – ERAF) finansējumu SAM 3.1.1. un SAM 3.1.2., kas ir 101 000 000 *euro*t. sk. rezerves apjoms 7 710 806 *euro* un 4.punkts nosaka finansējumu, par kuru ir atļauts slēgt finansēšanas nolīgumu.MK noteikumu Nr.118 6.punkts nosaka, ka no 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo Eiropas Reģionālās attīstības fonda finansējumu līdz šo noteikumu [3.punktā](https://likumi.lv/ta/id/280634#p3) minētajam apmēram.Eiropas Komisija 2019.gada 16.augustā pieņēma pozitīvu lēmumu par DP noteikto starpposma mērķu izpildi.Pamatojoties uz Ministru kabineta 2019.gada 11.oktobra sēdes protokola Nr.47 3.§ 9.punktu, noteikumu projekts paredz atļaut izmantot MK noteikumu Nr.118 3.punktā noteikto snieguma rezervi prioritārā virziena ietvaros, līdz ar to mainās pieejamā finansējuma apjoms.Papildus snieguma rezerves atbrīvošanai DP 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.4. pasākuma “Mikrokredīti un starta aizdevumi” (turpmāk – 3.1.1.4. pasākums) Ministru kabineta 2016.gada 31.maija noteikumu Nr.328 “Noteikumi par mikroaizdevumiem un starta aizdevumiem” 5.1.apakšpunktā noteikto pieejamo finansējumu plānots palielināt par **1 797 554 *euro*** ERAF finansējumu, kas tiktu pārdalīts no DP 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6. pasākums), kura īstenošanu nosaka Ministru kabineta 2016.gada 3.maija noteikumi Nr.279 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi”. Finansējuma pārdales mērķis ir nodrošināt, ka līdz šim 3.1.1.6. pasākuma ietvaros pieejamais grants iekārtu iegādei (50% līdzfinansējums) tiktu aizstāts ar aizdevumu (90% līdzfinansējums) biznesa inkubatoru klientiem. 3.1.1.4. pasākuma ietvaros plānots izveidot biznesa inkubatoru programmas klientiem specifiski pielāgotu finanšu instrumenta apakšproduktu. Ņemot vērā, ka aizdevumu garantiju, paralēlo aizdevumu, mikrokredītu, starta aizdevumu un inkubācijas atbalsts Komisijas 2014. gada 7. marta īstenošanas regulas Nr.2015/2014[[1]](#footnote-2) izpratnē tiek sniegts kā atbalsts MVU uzņēmējdarbības izstrādei, atbalsts uzņēmējdarbībai un inkubācijai (tostarp atbalsts jaunu uzņēmumu izveidei uz esošo bāzes un jaunu uzņēmumu atdalīšanai no jau esošiem uzņēmumiem) (kods Nr.67), tad pārdales starp finanšu instrumentu un 3.1.1.6.pasākumu nerāda ietekmi uz darbības programmas “Izaugsme un nodarbinātība” 3. prioritārā virziena intervences kodiem.Ņemot vērā iepriekš minēto, **noteikumu projekts paredz precizēt 3.punktā norādīto Fondu fonda finansējumu**. Tā kā ir atbrīvots rezerves finansējums un palielinās kopējais Fondu fonda finansējums, **noteikumu projekts paredz precizēt** MK noteikumu Nr.118. **4.punktā norādīto finansējumu, par kuru drīkst slēgt finansēšanas nolīgumu.** Ņemot vērā, ka ar noteikumu projekta apstiprināšanu MK noteikumu Nr.118. nosacījumi attiecībā uz snieguma rezerves atbrīvošanu būtu faktiski izpildīti, **noteikumu projekts paredz svītrot** MK noteikumu Nr.118. **6.punktu**.**Rādītāju vērtību izmaiņas.**MK noteikumu Nr.118 7.3. punkts nosaka 3.1.1. specifiskā atbalsta mērķa ietvaros sasniedzamos iznākuma rādītājus.Izvērtējot finanšu instrumentu ieviešanas faktiskos rezultātus un līdz šim sasniegtās rādītāju vērtības, kā arī, vērtējot pieprasījumu pēc katra finanšu instrumenta, Ekonomikas ministrija ir ierosinājusi precizēt 3.1.1. specifiskā atbalsta mērķa ietvaros DP līdz 2023.gada 31.decembrim sasniedzamās iznākumu rādītāju vērtības Eiropas Savienības struktūrfondu un Kohēzijas fonda 2014.- 2020. gada plānošanas perioda DP, līdz ar to atbilstoši precizējumi jāveic arī MK noteikumu Nr.118. Noteikumu projekts paredz sekojošas izmaiņas MK noteikumos Nr.118:1) 7.3.punktā: 7.3.1.apakšpunktā noteikto rādītāja “to komersantu skaits, kuri saņem finansiālu atbalstu, kas nav granti” vērtību palielināt no 790 uz 1030.Šī rādītāja vērtību veido 3.1.1.1. pasākuma, 3.1.1.2. pasākuma un 3.1.1.4. pasākuma rādītāju vērtības. 3.1.1.1.pasākuma (aizdevumu garantijas) ietvaros līdz šim jau atbalstīti 361 komersanti, programmas ieviesējs plāno, ka līdz 2023.gada 31.decembrim kopumā atbalstu būs saņēmuši 501 komersants.3.1.1.2.pasākuma (paralēlie aizdevumi) ietvaros līdz šim atbalstu ir saņēmuši jau 15 komersanti. Programmas ieviesējs prognozē, ka tiks sasniegta rādītāja vērtība – 18 komersanti.3.1.1.4.pasākuma (starta un mikro aizdevumi) ietvaros līdz šim atbalstu ir saņēmuši 511 komersanti. Būtisks atbalstīto komersantu skaits netiek prognozēts, jo turpmāk plānots sniegt aizdevumus biznesa inkubatoru klientiem, kuri tiek uzskaitīti 3.1.1.6.pasākuma ietvaros un inovatīviem klientiem, kam paredzēts papildus finansējums 1 milj. *euro* apmērā.Papildus jāņem vērā, ka rādītāju uzskaitē tiek norādīti unikālie komersanti, tas nozīmē, ja viens komersants ir saņēmis vairākas garantijas, kā arī garantiju vai paralēlo aizdevumu, tas tiek uzskaitīts tikai vienu reizi.2) 7.3.3.apakšpunktā noteikto rādītāja “privātais finansējums, kas piesaistīts publiskajam finansējumam” vērtību palielināt no 12 750 000 *euro* uz280 000 000 *euro*. Šo rādītāju sākotnēji bija plānots sasniegt 3.1.1.3.pasākuma “Biznesa eņģeļu koinvestīciju instruments” ietvaros, pieņemot, ka tiks piesaistīts līdzvērtīgs vai lielāks privātais finansējums (vidēji ~55%). Tā kā Biznesa eņģeļu koinvestīciju instruments netiks īstenots, šo rādītāju uzskaita 3.1.1.1.pasākuma ietvaros. Ņemot vērā uz 2018.gada beigām sasniegto rādītāja vērtību un to, ka garantija sedz 70% no kredītiestādes aizdevuma, tiek prognozēts, ka tiks sasniegta 280 milj. *euro* vērtība.Ņemot vērā, ka finansējuma pārdales rezultāta tiek palielināti finanšu instrumentu ietvaros plānojamie iznākuma rādītāji un 3.1.1.6.pasākuma iznākuma rādītāji netiek samazināti, tad šādas izmaiņās rada pozitīvu ietekmi uz DP un rādītāju izmaiņas tiks iekļautas nākamajā DP grozījumu projektā. |
| 3. | Projekta izstrādē iesaistītās institūcijas | Ekonomikas ministrija, Attīstības finanšu institūcija “Altum”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir saimnieciskās darbības veicēji un Altum. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4.  | Atbilstības izmaksu monetārs novērtējums | Noteikumu projekts šo jomu neskar.  |
| 5. | Cita informācija | - |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar šo noteikumu virzību, būs nepieciešami sekojoši normatīvo aktu grozījumi:1. Eiropas Savienības struktūrfondu un Kohēzijas fonda 2014.- 2020. gada plānošanas perioda darbības programmā "Izaugsme un nodarbinātība";
2. MK 2016.gada 31.maija noteikumos Nr. 328 “Noteikumi par mikroaizdevumiem un starta aizdevumiem”;
3. MK 2010.gada 26.oktobra noteikumos Nr. 997 “Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”;
4. MK 2016. gada 15. jūlija noteikumos Nr. 469 “Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”
5. MK 2016.gada 3.maija noteikumos Nr.279 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi”.
 |
| 2. | Atbildīgā institūcija  | Finanšu ministrija,Ekonomikas ministrija. |
| 3.  | Cita informācija | Nepieciešams veikt grozījumus SAM 3.1.1. rādītāju pasē.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrības līdzdalību neparedz, jo minētie grozījumi ir tehniskas dabas attiecībā uz snieguma rezerves atbrīvošanu un sasniedzamo rādītāju precizēšanu savukārt finansējuma palielināšanai starta un mikro aizdevumu programmā ir pozitīva ietekme uz sabiedrību.  |
| 2. | Sabiedrības līdzdalība projekta izstrādē | Noteikumu projekts ievietos Ekonomikas ministrijas tīmekļa vietnē sabiedriskajai apspriešanai |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Altum kā fondu fonda īstenotājs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav.  |

Ministru prezidenta biedrs,

ekonomikas ministrs R.Nemiro

Vīza:

Valsts sekretārs Ē.Eglītis

Tetere, 67013044

Dita.Tetere@em.gov.lv

1. Komisijas 2014. gada 7. marta īstenošanas regulas Nr.2015/2014, ar kuru paredz noteikumus, kā īstenot Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, attiecībā uz metodoloģiju klimata pārmaiņu mērķu sasniegšanas atbalstam, starpposma mērķu un galamērķu noteikšanu darbības rezultātu satvarā un intervences kategoriju nomenklatūru Eiropas strukturālajiem un investīciju fondiem [↑](#footnote-ref-2)